**Návrh VZN č. 1/2016**

**o určení príspevkov od zákonných zástupcov detí žiakov a dospelých na čiastočnú úhradu výdavkov v Materskej škole, v Základnej umeleckej škole, v Centre voľného času, v Školskom klube detí, v Školskej jedálni pri Materskej škole a Základnej škole v Novákoch.**

Mesto Nováky podľa § 19 a § 20 zákona NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, vydáva toto všeobecne záväzné nariadenie o určení príspevkov od zákonných zástupcov detí žiakov a dospelých na čiastočnú úhradu výdavkov v Materskej škole, v Základnej umeleckej škole, v Centre voľného času, v Školskom klube detí, v Školskej jedálni pri Materskej škole a Základnej škole v Novákoch na ktorom sa podľa § 6 a § 11 zákona č. 369/1990 Zb. o obecnom zriadení v znení neskorších predpisov uznieslo Mestské zastupiteľstvo v Novákoch.

**ODDIEL I.**

Účelom tohto všeobecne záväzného nariadenia ( ďalej len VZN ) je určenie príspevkov na čiastočnú úhradu výdavkov v jednotlivých druhoch škôl a školských zariadení v zriaďovateľskej pôsobnosti mesta Nováky od zákonných zástupcov detí/žiakov a dospelých:

I. ČASŤ: Príspevky v Materskej škole (ďalej len v MŠ) od zákonných zástupcov detí,

II. ČASŤ: Príspevky v Základnej umeleckej škole (ďalej len ZUŠ) od zákonných zástupcov detí/žiakov a od dospelých osôb,

III. ČASŤ: Príspevky v Centre voľného času (ďalej len CVČ) od zákonných zástupcov detí/žiakov a od dospelých osôb,

IV. ČASŤ: Príspevky v Školskom klube pre deti pri základnej škole (ďalej len ŠKD) od zákonných zástupcov žiakov,

V. ČASŤ: Príspevky v Školských jedálňach (ďalej len ŠJ) od zákonných zástupcov detí/žiakov a od dospelých stravníkov:

a) príspevky v ŠJ ZŠ – od zákonných zástupcov žiakov

(v členení na I. a II. stupeň )

- od dospelých stravníkov

b) príspevky v ŠJ MŠ – od zákonných zástupcov detí

- od dospelých stravníkov

c) za deti/žiakov v hmotnej núdzi a príspevkov k dávke v hmotnej núdzi podľa osobitného predpisu

**I. ČASŤ**

V súlade s  § 28, ods. 3 zákona č. 245/2008 Z. z. o výchove a vzdelávaní (školský zákon) o zmene a doplnení niektorých zákonov v znení neskorších predpisov sa vzdelávanie v materskej škole uskutočňuje za čiastočnú úhradu.

Za pobyt dieťaťa v Materskej škole Nováky, prispieva zákonný zástupca dieťaťa na čiastočnú úhradu výdavkov mesačne na jedno dieťa:

Dieťa s celodennou starostlivosťou 10,00 Eur

Dieťa s poldennou starostlivosťou 6,70 Eur

Výška príspevku je určená v súlade s § 28, ods. 5 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.

Príspevok sa uhrádza do 10. dňa v aktuálnom kalendárnom mesiaci poštovou poukážkou alebo bankovým prevodom na účet Mesta Nováky.

Príspevok v materskej škole sa neuhrádza za dieťa:

1. ktoré má 1 rok pred plnením povinnej školskej dochádzky,
2. ak zákonný zástupca dieťaťa predloží riaditeľke MŠ doklad o tom, že je poberateľom dávky v hmotnej núdzi a príspevkov k dávke v hmotnej núdzi,
3. ktoré je umiestnené v zariadení na základe rozhodnutia súdu,

**II. ČASŤ**

V súlade s § 49, ods. 5 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sa vzdelávanie v základnej umeleckej škole uskutočňuje za čiastočnú úhradu.

Na čiastočnú úhradu nákladov spojených so štúdiom v Základnej umeleckej škole (ZUŠ) zriadenej mestom je mesačný príspevok určený nasledovne:

1. prípravné štúdium 6,50 Eur
2. základné štúdium 6,50 Eur
3. štúdium pre dospelých, ktorí nie sú zárobkovo činní 6,50 Eur
4. štúdium pre dospelých s vlastným príjmom 12,00 Eur

Príspevok sa uhrádza do 10. dňa v aktuálnom kalendárnom mesiaci poštovou poukážkou alebo bankovým prevodom na účet Základnej umeleckej školy v Novákoch.

Výška príspevku je určená v súlade s § 49, ods. 5 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov**,** v nadväznosti na § 2 zákona 601/2003 Z. z. o životnom minime v znení neskorších predpisov.

Príspevok v ZUŠ sa neuhrádza, ak plnoletý žiak alebo zákonný zástupca neplnoletého žiaka o to písomne požiada riaditeľa ZUŠ a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.

**III. ČASŤ**

V súlade s § 116 ods. 7 Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sa vzdelávanie v centre voľného času uskutočňuje za čiastočnú úhradu.

Na čiastočnú úhradu nákladov spojených so štúdiom v centre voľného času (CVČ) zriadenej mestom je mesačný príspevok určený nasledovne:

Mesačný poplatok krúžku 2,00 Eur

Poplatok pre dospelých za krúžok:

Práca PC pre začiatočníkov a pokročilých 7,00 Eur

Cudzí jazyk podľa dopytu pre začiatočníkov a pokročilých 7,00 Eur

Výška príspevkov je určená v súlade s § 116 ods. 7 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov v nadväznosti na § 2 zákona 601/2003 Z. z. o životnom minime v znení neskorších predpisov.

Príspevok sa uhrádza do 10. dňa v aktuálnom kalendárnom mesiaci poštovou poukážkou alebo bankovým prevodom na účet Centra voľného času v Novákoch.

Príspevok v CVČ sa neuhrádza, ak plnoletý žiak alebo zákonný zástupca neplnoletého žiaka o to písomne požiada riaditeľa CVČ a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.

**IV. ČASŤ**

V súlade s § 114 ods. 7 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sa vzdelávanie v školskom klube detí uskutočňuje za čiastočnú úhradu.

Na čiastočnú úhradu nákladov spojených s činnosťou v Školskom klube detí (ŠKD) pri Základnej škole v Novákoch v zriaďovateľskej pôsobnosti mesta Nováky je

mesačný príspevok určený v sume: 3,00 Eur

Výška príspevkov je určená v súlade s § 114 ods. 7 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov v nadväznosti na § 2 zákona 601/2003 Z. z. o životnom minime v znení neskorších predpisov.

Príspevok sa uhrádza do 10. dňa v aktuálnom kalendárnom mesiaci poštovou poukážkou alebo bankovým prevodom na účet právneho subjektu pri ktorom je ŠKD zriedený. Príspevok je možné uhradiť aj na celý školský rok, resp. polrok, alebo za obdobie september - december a január – jún príslušného kalendárneho roku.

Príspevok v ŠKD sa neuhrádza, ak zákonný zástupca neplnoletého žiaka o to písomne požiada riaditeľa ŠKD a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.

**V. ČASŤ**

V súlade s § 140 ods. 9 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sa činnosť školských jedálňach uskutočňuje za čiastočnú úhradu.

**a)** Na čiastočnú úhradu nákladov spojených s činnosťou v školských jedálňach pri základnej škole (ŠJ ZŠ) v zriaďovateľskej pôsobnosti mesta je na jedno jedlo pri jednotlivých právnych subjektoch určený príspevok jednotne a to nasledovne:

I. detský stravník ročníky 1 - 4 obed: vo výške stravného limitu 1,09 Eur

ročníky 5 - 9 obed: vo výške stravného limitu 1,16 Eur

Príspevok, ktorý uhrádza zákonný zástupca dieťaťa/žiaka, je určený vo výške nákladov na nákup potravín v nadväznosti na odporúčané výživové dávky podľa § 140 ods. 10 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.

II. dospelý stravník: hodnota stravného limitu: 1,26 Eur

+ réžia 1,00 Eur

Spolu dospelý na ŠJ ZŠ 2,26 Eur

* vlastný zamestnanec: zamestnávateľ hradí 55 %, t.j 1,24 Eur

zamestnanec hradí 45 %, t.j. 1,02 Eur

(z toho mu ešte prispieva SF)

* cudzí/iný dospelý hradí celú výšku 2,26 Eur
* dôchodca -stravník – hodnota obedu 2,26 Eur

z toho dôchodca stravník hradí 1,87 Eur

Mesto Nováky prispieva 0,39 Eur

Príspevky sa uhrádzajú vopred do 25. dňa v predchádzajúcom kalendárnom mesiaci za celý mesiac poštovou poukážkou alebo bankovým prevodom na účet príslušnej ŠJ ZŠ.

# III. stravník športovej triedy Základnej školy v Novákoch vo výške stravného limitu 1,38 Eur (v zmysle Všeobecne záväzného nariadenia Trenčianskeho samosprávneho kraja č. 5/2011 zo dňa 24. 08. 2011).

Príspevky sa uhrádzajú vopred do 25. dňa v predchádzajúcom kalendárnom mesiaci za celý mesiac poštovou poukážkou alebo bankovým prevodom na účet príslušnej ŠJ ZŠ.

**b)** Na čiastočnú úhradu nákladov spojených s činnosťou v školskej jedálni pri materskej škole v zriaďovateľskej pôsobnosti Mesta Nováky je na jeden deň určený príspevok jednotne:

I. detský stravník:

celodenná strava vo výške stravného limitu: 1,19 Eur

z toho desiata: 0,28 Eur

obed: 0,68 Eur

olovrant: 0,23 Eur

poldenná strava vo výške stravného limitu: 0,96 Eur

z toho desiata: 0,28 Eur

obed: 0,68 Eur

Príspevok, ktorý uhrádza zákonný zástupca dieťaťa/žiaka je určený vo výške nákladov na nákup potravín v nadväznosti na odporúčané výživové dávky podľa § 140 ods. 10 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov

II. dospelý stravník: hodnota stravného limitu: 1,19 Eur

+ réžia 1,03 Eur

Spolu dospelý na ŠJ MŠ 2,22 Eur

* vlastný zamestnanec: zamestnávateľ hradí 55 %, t.j 1,13 Eur

zamestnanec hradí 45 %, t.j. 0,90 Eur

(z toho mu ešte prispieva SF)

Príspevky sa uhrádzajú vopred do 25. dňa v predchádzajúcom kalendárnom mesiaci za celý mesiac poštovou poukážkou alebo bankovým prevodom na účet príslušnej ŠJ MŠ.

**c)** Úhrada nákladov na potraviny na jeden deň pri deťoch/žiakoch v hmotnej núdzi bude kryté nasledovne:

Pre žiaka na I. stupni ZŠ je hodnota stravy na 1 deň 1,09 Eur

z toho prispieva: ÚPSVaR v Prievidzi 1,00 Eur

rodič 0,09 Eur

Pre žiaka na II. Stupni ZŠ je hodnota stavy na 1 deň 1,16 Eur

z toho prispieva: ÚPSVaR v Prievidzi 1,00 Eur

Rodič 0,16 Eur

Pre dieťa v materskej škole je hodnota stavy na 1 deň 1,19 Eur

z toho prispieva: ÚPSVaR v Prievidzi 1,00 Eur

rodič 0,19 Eur

Príspevky sa uhrádzajú vopred do 25. dňa v predchádzajúcom kalendárnom mesiaci za celý mesiac poštovou poukážkou alebo bankovým prevodom na účet príslušného zariadenie a podľa Usmernenia Úradu práce, sociálnych vecí a rodiny v Prievidza.

**ODDIEL II.**

**Záverečné ustanovenia**

1. Toto VZN bolo schválené MsZ v Novákoch dňa uznesením č.
2. Účinnosť nadobúda 15. dňom odo dňa jeho vyvesenia na úradnej tabuli mesta Nováky.

**3.** Týmto sa ruší VZN č. 3/2008, 1/2009, 3/2009, 12/2009, 1/2010, 2/2011, 4/2011, 7/2012, 3/2015, 6/2015 o určení príspevkov od zákonných zástupcov detí žiakov a dospelých na čiastočnú úhradu výdavkov v Materskej škole, v Základnej umeleckej škole, v Centre voľného času, v Školskom klube detí, v Školskej jedálni pri Materskej škole a Základnej škole v Novákoch

Zverejnené: Schválené:

Vyhlásené: Účinnosť:

RNDr. Daniel DANIŠ

primátor mesta